Tatoeba sentences — language code: kab
Ɣriɣ azal n sin n wagguren di tesnawit n Krim Belqasem deg Miṛabu.
Wesqen-iyi ɣer tneɣrit n uẓaṛ ucrik n tussna d tetiknulujit.
Cfiɣ kan i wass aneggaru.
Nella ass-nni neqqaṛ tafransist ɣer yiwen n uselmad igerrez nezzeh.
Mi yesla ad beddleɣ tasnawit, yenṭeq yenna: Iṛuḥ-aɣ yiwen n unelmad igerrez nezzeh.
Dɣa yenṭeq-d yiwen n unelmad yenna: I nekni? Ɛni d iɣyal?
Taneɣrit teṭṭerḍeq d tadsa.
Dɣa yenna-asen uselmad: Ala, maca terram-d meṛṛa s lexbeṛ.
Wagi yezga yettarra-d i yisteqsiyen, ixeddem ikayaden-is n uxxam, yesteqsay.
Ɣer taggara n lweqt n temsirt n tefransist, yekcem-d uɛessas d amɣar, yewwi-d yid-s kra n lekwaɣeḍ.
Yessuter i ccix n tefransist ad yi-d-iserreḥ ad d-ffɣeɣ.
Akken i d-ffɣeɣ, imudd-iyi-d lekwaɣeḍ, sakin yenna: D ayen a mmi, d ass-ik aneggaru dagi.
Ṛuḥ tura ɣer tesnawit Ɛebban Ṛemḍan deg Tizi Wezzu, wali anemhal, mudd-as lekwaɣeḍ-a.
Amɣar-nni yezzi, yuɣal ɣer tnarit-is.
Nekk uɣaleɣ-d kecmeɣ-d.
Ḥkiɣ-as i ccix.
Dɣa yemmeɣ-d isellem-d fell-i.
Kkren-d warrac d tullas ukud qqareɣ, sellmen-d meṛṛa fell-i si leḥnak.
Imir-nni ulac uguren-a n wass-a gar warrac d tullas.
Rriɣ-d dduzan-iw s aqrab.
Ddmeɣ-t-id, rriɣ-t-id ɣef uzagur-iw, sakin ddiɣ ttraǧuɣ lkaṛ ad yid-yawi ɣer Tizi Wezzu.
Ṛǧiɣ azal n ssaɛa, lmuxx-iw yezga yettḥebbiṛ i wayen ara yafeɣ dinna.
A-t-a yewweḍ-d.
Lḥal ussan-nni n taggara n Tubeṛ 1991 mazal-t yeḥma.
Uliɣ, xellṣeɣ amakkas-nni.
Amḍiq n yiɣimi ulac.
Wwteɣ-tt-id s yibeddi. Daxel amzun d taxxamt n yizuẓaḍ.
Ulac rriḥa ur d-nexliḍ ara ama d lebṣel, isebbaḍen, tidi, neɣ d urḍan.
Lḥasun yal wa d acu-tt rriḥa-s.
Ɛerḍeɣ ad aẓeɣ tama n ṭṭaq akken ad yi-d-yewwet ubeḥri, maca ur zmireɣ ara. Neṭṭḍen akk din yirgazen.
Ṣebreɣ armi newweḍ ɣer Tizi.
Rseɣ-d anida akka yella tura umṛaḥ Meɛtub Lwennas.
Sakin uɣeɣ abrid n Stit ɣer tesnawit Ɛebban Ṛemḍan.
Mi wwḍeɣ tameddit n wass, kecmeɣ ɣer tesnawit.
Sutreɣ anemhal, wwin-iyi ɣur-s. Yeffeɣ-d, dɣa muddeɣ-as lekwaɣeḍ.
Ziɣ tuɣ-it lḥal yeẓra.
Ufiɣ heggan-iyi yakan amkan.
Anemhal yessuter i yiwen n uɛessas akken ad yeddu yid-i ɣer tneɣrit.
Neffeɣ-d si tnarit n unemhal.
Nuli-d tiṭerǧtin timenza armi d-neffeɣ ɣer umṛaḥ.
Sakin nebda nettali-d tiṭerǧtin-nniḍen yettawin ɣer tneɣriyin.
Nekk ul-iw yekka-t, ad ttarreɣ nnehta imi yessiwen aṭas.
Nekcem, mudden-iyi-d amkan qqimeɣ ɣer tama n yiwet n teqcict.
D igellil maca deg lehna i yella.
Ɛawed xdem akken!
Ur d-yusi ara kullec diri-t akk annect-en.
Mačči d ccɣel-is.
Mi d-tbedreḍ aqjun ɣas heggi-d aɛekkaz.
Ɣur-s ifadden n wuffal.
A tunṭict ma ad iyi-teɣnuḍ? D kra n lemḥibb i trennuḍ.
Ɛedlen am yiḍudan n ufus.
Ttxill-k, ini-as i Tom ur yettɛawad ara ad t-yexdem.
Izmer ad nečč tatteffeḥt s yiclem.
Twalaḍ d akken d yir taɣawsa?
Mi teẓriḍ sin ɛedlen, ini-as ddeṛk ɣef yiwen.
Tom yekreh addal.
Tamsulta tesɛedda ddeqs n yisragen tettnadi adig n Tom, maca ur zmiren ara ad d-afen abeckiḍ n uqettal.
Ad d-iwet udfel azekka.
Mačči d ayen n diri maḍi-maḍi.
Ɣef wudem n uḥbib i ttett tmes.
Asawen ɣef wudem n uḥbib d akessar.
Amek i teẓramt Tom ad yagi ad yexdem aya?
Amek i teẓram Tom ad yagi ad yexdem aya?
Amek i teẓriḍ Tom ad yagi ad yexdem aya?
Aɛdaw yefṛeḥ, aḥbib yeqreḥ.
Lǧiran i ṛṛeḥma mačči i nneqma.